கேள்வி: நடுவில் மடம் - வில்வமங்கலத்து சுவாமியார் அல்லது திவாகர முனி பற்றி தகவல் சொல்.
பதில்: வில்வமங்கலத்து சுவாமியார், வில்வமங்கலத்து நீலகண்ட சர்மா என்பவருக்கும் அவரது மனைவிக்கும் பிறந்தார். பெற்றோர் தங்கள் மகனுக்கு திவாகர சர்மா என்று பெயரிட்டனர். இவரது குழந்தை பருவத்திலிருந்தே இவர் கிருட்டிணரின் சிறந்த பக்தராக இருந்தார். இவர் திருமணம் செய்து கொண்டார். ஆனால் விரைவில் மனைவியை இழந்தார். இவரின் தாயார் இறந்த பிறகு அவர் சுரேசுவரரிடமிருந்து சன்யாசத்தை ஏற்றுக்கொண்டார். இவ்வாறு முப்பத்திரண்டு வயதில் இவர் வில்வமங்கலத்து சுவாமியார் என்று அறியப்பட்டார். இவருடைய சீடர்களில் பெரும்பாலோர் துளு பிராமண சமூகத்தைச் சேர்ந்தவர்கள் ஆவர். ஆனால் இவரது தலைமை சீடரான குளுக்கல்லூர் சுவாமியார் ஒரு நம்பூதிரியாவார். மூத்த சுவாமியார் கேரளா முழுவதும் பயணம் செய்து அனைத்து பசந்தர்களையும் (வேதங்களின் அதிகாரத்தை ஏற்றுக்கொள்ளாதவர்களை) விவாதங்களில் தோற்கடித்தார்.
கேள்வி: நடுவில் மடம் - மரவஞ்சேரி சுவாமியார் குறித்து விரிவாக சொல்லுங்கள்.
பதில்: மரவஞ்சேரி தெக்கேடத்து நீலகண்ட பாரதி என்பவர் நடுவில் மடத்தின் தற்போதைய மூத்த சுவாமியார் ஆவார். இவர் 1935 செப்டம்பர் 14, அன்று மரவஞ்சேரி தெக்கேடத்து சித்ரன் நம்பூதிரிப்பாடு, பண்டம்பறம்பத்து மனையைச் சேர்ந்த நீலி அந்தர்ஜனம் ஆகியோரின் மகனாகப் பிறந்தார். குடும்ப வாழ்க்கையை நடத்திய பின்னர், இவர் 2001 சூலை 1, அன்று சன்யாசத்தை ஏற்றுக்கொண்டார். பத்மநாப சுவாமி கோயிலின் இரகசிய அறை திறக்கப்படுவதை கடுமையாக எதிர்த்ததற்காக மரவஞ்சேரி சுவாமியார் செய்திகளில் இருந்தார்.Mathrubhumi, Thiruvananthapuram Edition dated 26 February 2016